49. schôdza NR SR - 15.deň - B. popoludní
Dátum: 2026-05-06
Poslanec: Pročko, Jozef 
Druh vystúpenia: Vystúpenie v rozprave

Ďakujem veľmi pekne. No naše hnutie podporí toto uznesenie, pretože naozaj sa domnievame, že to, čo sa tu udialo s funkciou takou dôležitou, ako je funkcia šéfa SIS, je nehorázne. Nehorázny škandál. Ako všetci dobre vieme, že to bola záležitosť predsedajúceho Tibora Gašpara, ktorý svojmu synovi takto výborne vybavil funkciu. A sú tu nejaké indície, že ti Funkcia šéfa SIS je nehorázna. Nehorázny škandál. Ako všetci dobre vieme, že to bola záležitosť predsedajúceho Tibora Gašpara, ktorý svojmu synovi takto výborne vybavil funkciu. Sú tu naozaj indície, že Tibor Gašpar má informácie od svojho syna, ku ktorým sa bežný človek nedostane. To, že predseda SIS nevie povedať, odkiaľ má majetky, je ďalšia vec. Ako, aby človek, ktorý je v čele SIS, nevedel vydokladovať, odkiaľ má svoje majetky a bolo mu to jedno? Veď to je inštitúcia, ktorá má chrániť majetky ľudí. Veď to je inštitúcia, ktorá má spolupracovať s tajnými zahraničnými službami. To, čo tu ma predviedol pán Susko, bol čistý populistický propagandistický naozaj výplod, prečítal nám tu nejaké veci, ako tajná služba spolupracuje, no s tajnou službou slovenskou nechcú spolupracovať zahraničné tajné služby. Nechcú spolupracovať a to nie je môj výmysel, to je verejne dostupná informácia. My máme tajnú službu, kde šéf tajnej služby na nahrávkach z chaty na Čifároch rozprával, že zabije človeka. Šéf tajnej služby povedal, že ja ho odje. Toto je šéf tvojej služby? Tu pán Gašpar mňa dáva na mandátový a imunitný výbor, lebo som povedal, že vraj sú poslanci ožratí. Áno, ja som to povedal, ale mal som v ruke träger a za to mňa idú perzekuovať. Za toto? Jeho syn povedal, že odje človeka. Nie odje, ale tam ešte je to b na konci. Človeka? A toto nám tu riadi tajnú službu? Kam sme sa to dostali? To nie je len, že rodinkárstvo. To je, to je čistá katastrofa. To, že Tibor Gašpar je obžalovaný a že má súd za malú chvíľu a že robia všetko, preto aj teraz tých kajúcnikov, to, čo Susko vytvára, tak to je čistá katastrofa. A ja si ja položím takú hypotetickú otázku alebo môj hodnotiaci úsudok, ktorý dám ako otázku. Čo si myslíte, keby ste boli obžalovaní a máte moc, máte peniaze, ste ochotní tie peniaze použiť na čokoľvek, len aby ste sa zachránili? Ja len dúfam, že tu nepríde k ovplyvňovaniu sudcov, tak ako políciu. Polícia ovplyvňuje vyšetrovania, veď ten pán Petro, ktorý teraz zamietol ten prípad, ten pán je, myslím, že z Považskej Bystrice, ten vyšetrovateľ, ktorý je smerácky, smerácky poslanec a ten utajil vyšetrovanie a nemôžu sa k nemu dostať ľudia. My žijeme v krajine, kedy Robert Fico ovládol prokuratúru, ovládol políciu, ovládol tajnú službu a ja len modlím sa, aby, aby neovládol aj súdnictvo, aby nám rozhodovali sudcovia, ktorí sú spravodliví, ktorí sú čestní. Mali sme tu sudcov, ktorí boli zbavení talára a poznáte prípad sudkyne, ktorá sa psychicky zrútila, keď jej dokázali veci. A to sa tu dialo. Za čias Roberta Fica sa to dialo. A keď ja tu poviem v pléne, že odsúdení zločinci, ktorí boli zo SMER-u, napríklad pani Rošková, tak za to ma vykáže pán Gašpar zo sály a ja som nepovedal, ja som nikoho neurazil. Čo je človek, ktorý je či už z hnutia SLOVENSKO alebo z Progresívneho Slovenska alebo zo SaS-ky, keď bude odsúdený a je stadiaľ, no tak je to zločinec. A za toto som, za toto som bol vykázaný zo sály. To je spravodlivosť? To je tá rovnosť? Ešte raz, my podporíme toto uznesenie, lebo sa aj my domnievame, že toto je rodinkárstvo. Toto je, toto je záležitosť, ktorá nemá v demokratickom štáte čo robiť. Nemá to čo robiť. Ako, ako máme vysvetľovať svojim rodinám, že obžalovaný podpredseda parlamentu má syna siskára a neberie z neho výhody, keď je obžalovaný? To naozaj, to sa tohoto máme, tomuto máme uveriť? Ja tomu neverím. Ja neverím tomu, že Tibor Gašpar starší, teraz Tibor Gašpar starší je len Tibor Gašpar. Tibor Gašpar a Pavol Gašpar spolu doma nekomunikujú. Ja tomu neverím. Pán Šulc, vy tomu veríte, že on neberie od neho informácie? Ste tak naivní? To naozaj mi chcete povedať, že teraz dáte faktickú a poviete: „Pán Pročko, vymýšľate si.“ A dali ste výborne. Pán Pročko, vymýšľate si a Tibor Gašpar by si v živote nedovolil so svojím synom komunikovať o týchto záležitostiach. Vy ste počuli tie veci v tej chate? Počuli ste, o čom sa rozprávajú tam? Para, o čom sa rozpráva Fico, o čom sa rozprával Kaliňák, o čom sa rozprával Gašpar? Vy, to bolo nechutné. A preto chcete, aby tieto nahrávky boli zlikvidované, ale tie nahrávky treba pripomínať ľuďom. Tam na tých nahrávkach rozprávali, že keď odsúdia Kočnera, tak všetko je úplne v keli. Tam na tých nahrávkach rozprávali, že keď Lipšicovi sa podarí dotiahnuť do konca obžalobu na ľudí, tak ho mladý Gašpar odje. Šéf SIS. A toto nám tu vládne. Nám tu vládnu ľudia, ktorí na chate na Čifároch sa sami priznali k zločinom, sami sa priznali ku korupcii, sami sa tam priznali k činnosti, ktorá nemá s čestnou politikou nič spoločné. Takže ešte raz, my toto uznesenie naozaj veľmi podporíme. Ďakujem. Na vaše vystúpenie.